တထသုတ်

(၂)သုတ် ရှိပါသည်။ -သံ၊၃၊၃၇၇။ သံ၊မြန်၊၃၊၃၈၃-၄။ သံ၊ဋ္ဌ၊၃၊၃၂၉။ သံ၊ဋီ၊၂၊၅၄၂။ -သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ ၂-ဓမ္မစက္ကပ္ပဝတ္တနဝဂ္ဂ၊ ဒသမသုတ်။ သစ္စာလေးပါးတရားတို့သည် မှန်ကန်ကုန်၏။ ချွတ်ယွင်းသော သဘောမရှိ ကုန်။ (မိမိတို့၏ ပင်ကိုသဘောမှ တစ်ပါးသော အခြင်းအရာအားဖြင့် မဖြစ်ကုန်။ ထို့ကြောင့် သစ္စာလေးပါးတို့ကို သိမြင်အောင် အားထုတ်ကြရမည်ဟု သစ္စာ တစ်ပါးစီ တစ်ပါးစီကို ပဉ္စဝဂ္ဂီရဟန်းတို့အား ဘုရားရှင် ဟောတော်မူသည့်သုတ်။ အဋ္ဌကထာ, ဋီကာတို့၌လည်း ဖွင့်ဆိုထားပါသည်။ -သံ၊၃၊၃၈၁။ သံ၊မြန်၊၃၊၃၈၇-၈။ သံ၊ဋ္ဌ၊၃၊၃၃၀။ သံ၊ဋီ၊၂၊၅၄၃။ -သံယုတ္တနိကာယ၊ ၁၂-သစ္စသံယုတ္တ၊ ၃-ကောဋိဂါမဝဂ္ဂ၊ သတ္တမသုတ်။ အထက်ပါ သုတ်ဒေသနာတော်အတိုင်း ဘုရားရှင် ဝဇ္ဇီနိုင်ငံ ကောဋိဂါမ၌ သီတင်းသုံးတော်မူစဉ် ရဟန်းတို့အား ဟောတော်မူသည့်သုတ်။ အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်